b"\n_START_ARTICLE_\nComissari Europeu de Desenvolupament\n_START_PARAGRAPH_\nEl Comissari Europeu de Desenvolupament \xc3\xa9s un membre de la Comissi\xc3\xb3 Europea encarregat de promoure el desenvolupament sostenible i l'ajuda humanit\xc3\xa0ria en les regions desfavorides (especialment en els Estats d'\xc3\x80frica, Carib i Pac\xc3\xadfic i les regions ultraperif\xc3\xa8riques de la mateixa Uni\xc3\xb3 Europea).\n_START_SECTION_\nOr\xc3\xadgens\n_START_PARAGRAPH_\nAquesta cartera fou creada l'any 1958 en la primera Comissi\xc3\xb3 Hallstein, sent una cartera present en totes les altres comissions. Anomenada inicialment Comissari Europeu de Desenvolupament, en les Comissions Malfatti i Mansholt les seves funcions foren exercides pel Comissari Europeu de Relacions Exteriors, esdevenint per\xc3\xb2 en la Comissi\xc3\xb3 Ortoli una nova cartera independent de l'anterior._NEWLINE_En la formaci\xc3\xb3 de la primera Comissi\xc3\xb3 Delors s'inclogueren valors de cooperaci\xc3\xb3, sent anomenat Comissari de Cooperaci\xc3\xb3 i Desenvolupament, adoptant el setembre de 1999 en la formaci\xc3\xb3 de la Comissi\xc3\xb3 Prodi el nom de Comissari Europeu de Desenvolupament i Ajuda Humanit\xc3\xa0ria. Amb la renovaci\xc3\xb3 de la Comissi\xc3\xb3 Barroso el 2010 es canvi\xc3\xa0 al nom retornant al nom tradicional de Comissari Europeu de Desenvolupament."